Djoser
Store norske leksikon,Historie,Verdens historie og samtidshistorie,Afrika,Det gamle Egypt
Djoser, farao i Det gamle Egypt som innledet det 3. dynasti og regjerte ca. 2592–2566 fvt. Kongens navn var egentlig Netjerkhet, men han ble kalt Djoser i senere egyptisk tradisjon, og er fortsatt best kjent under det navnet.
Djoser undertrykket de indre stridighetene som synes å ha preget 2. dynasti og sentraliserte riket. Han residerte permanent i Memfis.Djoser lot bygge den første av de store pyramidene, trappetrinnpyramiden ved Sakkara. Denne var et banebrytende arkitektonisk verk, og ble i følge tradisjonen oppført under ledelse av rikets kansler, polyhistoren Imhotep. Les mer i Store norske leksikon Det gamle Egypt Det gamle Egypts historie